**22. februar 2017**

Til Marianne Klöcker

Skoler & Uddannelse

# marianne.klocker@albertslund.dk

# Høringssvar fra Handicaprådet til den reviderede udgave af "Skole for alle 2017-2022"

------------------------------------------

DHs brugerrepræsentanter i Handicaprådet har haft mulighed for at gennemlæse høringsmaterialet.

Vi har følgende kommentarer:

Vi ser med tilfredshed, at der bliver sat fokus på implementering af Kommunalbestyrelsen godkendte syv kriterier for den specialpædagogiske indsats.

Vi har i tidligere høringssvar fra den 02-10-16, kommenteret og anerkendt de syv kriterier;

Fælles ansvar for alle børn, fortsat udvikling af inkluderende læringsfællesskaber på skolerne, fokusering på det enkelte barns udvikling i fællesskabet, hurtig adgang til viden og hjælp, styrkelse af forældreinvolvering, en smidig og tryg overgang for børn, der venter på det rette tilbud og en tydelig

prioritering, struktur og opfølgning på de specialpædagogiske indsatser.

Vi ser frem til at følge dette vigtige udviklingsprojekt i løbet af de næste fem år, hvor der sættes fokus på at omsætte kriterierne, organiseringen, visitationen og en ny økonomimodel i praksis blandt de fagprofessionelle, forældre og elever.

Med venlig hilsen

Bjarke Juul, Henrik Jess, Ottar Bingen-Jakobsen, Alice Hasselgren

DHs brugerrepræsentanter i Handicaprådet